آوریلین 8-ده لیبی-نین تونیس-ده تشکیل ائتدیگی سیاسی دیالوگ فورومو حقوق کومیته‌سی توپلانتی‌سی باشلانیب. ییغینجاقدا اؤلکه‌ده 24 دسامبردا ائدیلمه‌سی پلان‌لانان سئچکی‌لرین آنایاسال تملی موذاکیره اولونور.
بیرلشمیش میللت‌لر تشکیلاتی لیبی دستک میسیونوندان (UNSMIL) وئریلن یازیلی معلوماتا گؤره، بمت-نین لیبی اینسانی یاردیم بؤلومونون کووردیناتورو جورجت گاگن اوچ گون داوام ائده‌جک توپلانتی‌نین آچیلیشیندا چیخیش ائدیب.
ییغینجاقدا بمت-نین لیبی اوزره خصوصی نوماینده‌سی یان کوبیچی تمثیل ائدن گاگن ایشتیراکچی‌لارا خطابن دئییب: "قارشیمیزداکی پارلامئنت و پرزیدنت سئچکی‌لرینین اؤنونو آچا‌راق بیرلیک اوچون چالیشماق و کئچید دؤورونون سونا چاتماسینی تامین ائتمک لازیم‌دیر. بوندان باشقا نه ائتمک ایسته‌سه‌نیز، لیبی خالقی اوچون خیال قیریق‌لیغی اولار و یول خریطه‌سینه باغلی‌لیق‌لار پوزولار.
سئچکی‌لرین واختیندا حیاتا کئچیریلمه‌سی اوچون آنایاسال و سئچکی چرچیوه‌سی ژوئیه آییندا حاضیرلانما‌لی‌دیر. زامان فاکتورو چوخ اهمیت‌لی‌دیر.
سیزه سئچکی‌لر اوچون بوتون دقتینیزی کونکرت و تطبیق اولونا بیله‌جک تکلیف‌لره یؤنلتمه‌نیزی توصیه ائدیرم."
قئید ائدک کی، بمت-نین لیدرلیگی آلتیندا موختلیف سیاسی و اجتماعی قوروم‌لاری تمثیل ائدن 75 نفرله حیاتا کئچیریلن لیبی سیاسی دیالوگ فورومو 2021-جی ایلین 24 دسامبریندا پارلامئنت سئچکی‌لرینین کئچیریلیمه‌سینی قرارا آلیب.
